Du ser Annoncer

Inden den officielle bekræftelse fra Microsoft omkring udskydelsen af Xbox One i Danmark og flere andre territorier kunne vi takket være en anonym kilde (navnet bekendt af redaktionen) bringe nyheden. Siden dengang er det blevet officielt, at vi først får Xbox One herhjemme i 2014, hvor de fleste bud har lydt på en lancering i løbet af februar.

Nu fortæller selvsamme kilde dog til Gamereactor, at ventetiden på Xbox One herhjemme muligvis bliver endnu længere, nemlig til tredje kvartal af 2014.

Dette skulle gælde alle nordiske territorier.

Vi vender selvfølgelig tilbage, så snart Microsoft kommer med en officiel udmelding omkring sagen. Indtil da, er der måske endnu større grund til at kaste sig over en importmaskine, hvis man foretrækker Microsofts konsol fremfor Sonys.